
Armuaeg 


ärkamatult on aasta 2013 ajajõe Rkiiretesse voogudesse kadunud ning 
: JM: laia ja lõputusse voolusängi sukeldunud. Juba mõnda aega kirju- 


tame Anno Domini 2014. 

Aeg on nagu liiv, mis märkamatult meie käte vahelt ära libiseb. Kiirus, kiirus — 
see tundub inimeste elus nii loomulik olevat. Ometi ei saa me tihti tehtud ei ühte 
ega teist, sest me ei oska aega õigesti hinnata. 

Peaksime meeles pidama, et kõik meie ajad on Jumala käes. Piiblist loeme 
(Kg 3:1): “Igale asjale on määratud aeg ja aeg on igal tegevusel taeva all ...” 
Tänan Sind, Issand, et veel kestab Sinu armuaeg. 

Me oleme sageli kahjuks nii kiirustavad ja kannatamatud. Kell tiksub, Riirus- 
tades meie elu tegevusi. Samas ka valitseb. Sina, Taevane Isa, annad meile aja: 
hetked, päevad, kuud, aastad. Aita meil kasutada seda aega Sinu auks ja lähe- 
daste meeleheaks. Aeg on kallis. Tee meist selle aulised järgijad. 

Tänan, Issand, et Sinu arm ulatub ka aastasse 2014. Jumal on aja isand. Meid 
kui oma töökaaslasi on ta kutsunud kellaisandateks, mis tähendab tarka ja vas- 
tutusrikast aja kasutamist. Jumal, Sa armastad kõi- 
ki oma lapsi. Õpeta meid andma oma aega ja an- 
deid Sinu teenimiseks. 

Praegu kellad tiksuvad veel armuaega. Peaksime 
olema rõõmsad ja õnnelikud, et saame osa Sinu 
armust. Jumala arm on kogu aeg meiega, nii nagu 
taevaski meie pea kohal. Olgem tänulikud! 

Tänan Sind, Püha Kõigeväeline Jumal, kandmast 
meid oma armutiibadel ka 2014. aastal. 


IRJA SAKSING 
Kärsa kogudus 

Repro 


SUPERINTENDENDILT HINNE 


Paastudes ja palvetades 
Jumala tahet otsimas 


Armsad kaasteelised, elame ajas, 
mida kirikuaastas nimetatakse paastu- 
ajaks! Piibli lehekülgedelt leiame 
mitmeid eeskujusid neist inimestest, 
kes paastudes ja palvetades Jumala 
tahet otsisid. Ja Issand vastas ning sai 
kasutada neid inimesi oma plaanide 
elluviimiseks! 


reekakeelne sõna, mida Uues Testamen- 

dis paastumise kohta kasutatakse, on 

vnotev0, ladina kirjapildis nestuo, mis 

viitab loobumisele toidust ja joogist usuli- 

el eesmärgil, kui paast kestab ühe päeva, 

või loobumisele harjumuspärasest rikkalikust toiduvali- 
kust, kui paast kestab kauem. Mõlemal juhul piiratakse 
“Liha” mugavust ja näidatakse, et Jumala tahe ja soov on 
üle “liha” tahtest. Nõnda siis paastudes taltsutame me 
oma ihu, keskendudes vaimsetele Jumala eesmärkidele. 

Meie elame ajastus, kus esiplaanile on tõstetud kõik 
see, mis annab inimesele ja tema “lihale” hea tunde, mõ- 
judes hästi nii füüsisele kui ka meeltele. Usun, et Jumal 
pole meeldivate tunnete vastu, kuid kõik peab toimuma 
tema tahte kontekstis, kus Vaim omab juhirolli “liha” 
üle. Jumal ei ole hea vastu. Ka Johannes soovib oma kol- 
mandas kirjas: “Armas, soovin sulle, et sul läheks igati 
hästi ja sa oleksid terve, nõnda nagu läheb hästi su hin- 
gel.” (3Jh 1:2) Meie ajastu probleem on aga selles, et ta- 
hetaksegi ainult välist heaolu ja mõnu, seesmine süda- 
metunnistuse hääl sunnitakse vaikima ja nõnda muutu- 
taksegi vaid “lihameelseks”. 

Paast on vahendiks, millega taltsutame “liha” valitse- 
missoovi ning teritame vaimset ühendumisvõimet Juma- 
laga Tema tahte ja soovi paremaks tajumiseks meie elu 
suhtes. Vaimulikku võiduelu saame elada siis, kui meid 
juhib mitte lihalik loomus vaid Jumala Vaim. Apostel 
Paulus arutleb kirjas roomlastele inimestest, kes “ei käi 
oma loomuse, vaid Vaimu järgi. Sest need, kes elavad 


loomuse järgi, mõtlevad lihalikke mõtteid, kes aga Vai- 
mu järgi, need Vaimu mõtteid. Sest lihalik mõtteviis on 
surm, Vaimu mõtteviis aga elu ja rahu; seepärast et liha- 
lik mõtteviis on vaen Jumala vastu, sest ta ei alistu Juma- 
la Seadusele ega suudagi seda. Kes elavad oma loomuse 
järgi, need ei suuda meeldida Jumalale.” (Rm 8:4-8) 

Usun ja loodan, et paastuaeg on vabastanud sind liha- 
liku loomuse ülemvalitsusest ning kindlustanud sinu 
võidupositsiooni Kristuses või teisisõnu — Kristuse võidu- 
positsiooni sinus! 


Õnnistusterohket saabuvat 
ülestõusmisaega! 


Vennatervitustega 

Repro 


IN JUTLUS 


Jumala tahte täitmine täidab 


sind ja ehitab kogudust 


ANDRUS KASK, misjonipastor 


Kas me elame iseenesele 
või Jumalale? 

Kuidas kasvatada kogu- 
dust, elades oma elu? 
Kes on rikas Jumalas 
ning kes ei ole? 


Aga keegi rahva seast ütles Jeesusele: 
“Õpetaja, ütle mu vennale, et ta ja- 
gaks päranduse minuga!” 

Jeesus ütles talle: “Inimene, kes 
mind on seadnud teie üle kohtumõist- 
jaks või jagajaks?” 

Ja ta ütles neile: “Vaadake ette ja 
hoiduge igasuguse ahnuse eest, sest 
külluseski ei olene kellegi elu sellest, 
mis tal on!” 

Ja Jeesus rääkis neile ka tähenda- 
missõna: “Ühe rikka mehe põllumaa 
oli hästi vilja kandnud. Ja ta arutas 
endamisi: “Mis ma pean tegema? Mul 
ei ole kohta, kuhu oma vilja koguda.” 
Ja ta ütles: “Seda ma teen: ma lõhun 


TE 


Andrus Kask abikaasa Jelenaga. 


maha oma aidad ja ehitan suuremad 
ning kogun sinna kõik oma vilja ja 
muu vara ning ütlen oma hingele: 
Hing, sul on tagavaraks palju vara 
mitmeks aastaks, puhka, söö, joo ja 
ole rõõmus!” 

Aga Jumal ütles talle: Sina arutu! 


Pühapäevane armulauaga jumalateenistus 2011. aasta jaanuaris Muži osa- 
dusgrupis. Handid laulavad vaimulikust laulikust venekeelse laulu ja seejärel 
sama laulu handi keeles. Pastor käib Mužis 200 kilomeetri kauguselt kord 
kuus, vahel kord kahe kuu jooksul; misjonärid viisid toona kahe nädala jook- 
sul läbi kolm armulauaga teenistust, kolm palvekoosolekut ja kolm piiblitundi. 

Selsamal ööl nõutakse sinult su hing. 
Aga kellele jääb siis see, mis sa oled 
soetanud?” 

Nõnda on lugu sellega, kes kogub 
tagavara iseenese jaoks, kuid ei ole ri- 
kas Jumalas.” 

Luuka 12:13-21 


E: ei seisne selles, et sa teed oma 
arust kõik hästi ja jätad Jumala 


| välja. Elu on selles, et sa leiad osadu- 


se Jumalaga, tema tahte sinu elu 
jaoks, ning käid selles. 

Jeesus rääkis üsna palju variseri- 
de käitumisest. Tähendamissõnas 
variserist ja tölnerist (Luuka 18) tu- 
leb esile tema suhtumine ja hoiak: 
“Mõnedele aga, kes olid enestele 
kindlad, et nemad on õiged, ja panid 
teisi eimillekski, rääkis Jeesus selle 
tähendamissõna: “Kaks inimest läk- 
sid üles pühakotta palvetama, üks oli 
variser ja teine tölner. Seisma jäädes 
palvetas variser endamisi: “Oh Ju- 
mal, ma tänan sind, et mina ei ole 
niisugune nagu muud inimesed: röö- 
vijad, ülekohtused, abielurikkujad, 
ega ka niisugune nagu see tölner. 


Fotod: erakogu 


Mina paastun kaks korda nädalas, 
annan kümnist kõigest, mis ma 
saan.” Aga tölner seisis eemal ega 
tahtnud silmigi tõsta taeva poole, 
vaid lõi endale vastu rindu ja ütles: 
“Oh Jumal, ole mulle patusele armu- 
line!” Ma ütlen teile, tema läks alla 
oma kotta õigeks mõistetult, mitte 
too teine. Sest igaüht, kes ennast ise 
ülendab, alandatakse, kes aga en- 
nast ise alandab, seda ülendatak- 
se.”” 

Põhimõtteliselt tegi variser väga 
palju, kuid puudu jäi kõige olulisem — 
halastus ja kaastunne kadunute, puu- 
dust kannatavate, haigete, päästmata 
inimeste suhtes. 

Jumalas ei ole rikas see, kes ei ole 
oma elu Jumalale andnud. Rikas on 
see, kes annab oma elu Jumalale. Ja 
mitte ainult oma elu pühapäeval. Kui 
sa annad oma elu Jumalale, siis sa 
elad Jumalale. Sa otsid seda, mis on 
meelepärane Jumalale. Jumalas rikas 
on see, kes teeb Jumala tahet. Kogu- 
duse kasv on kuuletumine ja pühen- 
dumine Jumalale. See on kadunute 
leidmine ja Jumala juurde toomine. 
Ja see on ka inimeste õpetamine. Va- 
hel ei anna inimesed end Jumalale 
üle sellepärast, et nad kardavad, mida 
teised inimesed sellest arvavad. 


Headusest 


Paljud arvavad, et nad on head 
inimesed. Ja nad ongi head. Aga 
headus ilma Jumala tundmiseta ja 
Tema austamiseta ei too inimesi 
päästmisele. Ükskõik 
kui palju head keegi 
teeb — kui ta ei anna eda- 
si Jumala armastust, kui 
tal ei ole isiklikku osa- 
dust Jumalaga või ta ise- 
gi eitab Jumalat, ei too 
see inimesi päästmisele. 


Armastusest 


Jumal on meid loonud erilisteks ja 
erinevateks. Miks Jeesus käsib jüng- 
ritel üksteist armastada? Sest armas- 
tades kuuletuvad nad Jumalale ja 
kasvavad üheskoos. See on koguduse 
kasv. Mitte see, et me üürime ruumid 
või kogume majatäie rahvast, vaid 
see, et me kasvame oma isiklikus elus 
Jumala tundmises. 


Kogudus kasvab 
seal, kus leitakse 
kadunud ja tuuakse 
nad tagasi Jumala 
osadusse. Selleks 
on vaja ustavust ja 
kannatlikkust. 


ma 


Andrus Kask (keskel) 2010. aasta jaanuaris Muži alevis handi osadusgru- 
pi kolmapäevases piiblitunnis. Teemaks on palve — Mäejutluse ning Johan- 
nese esimese kirja põhjal. Konstantin ja Valentina on olnud misjonäride 
lähedased sõbrad ja võtmeisikud kontaktide loomisel. 


Varustatusest 


Jumal on meid kõiki varustanud. 
Ta on meile kinkinud igasuguseid 
andeid. Kas sa oled oma annid avas- 
tanud? Sul võib olla teadmisi elektri- 
asjandusest, aiandusest, muusikast, 
keegi tunneb keeli, keegi oskab hästi 
koosolekut juhatada. Su and võib olla 
tervis, aeg, võimalused, tuttavad. Sul 
on and. Mida sa sellega teed? Kas sa 
oled sellega rikas Jumalas? 

Pauluse kirjas korintlastele on 
read (10:23): “Öeldakse: “Kõik on lu- 
batud!” — Siiski kõigest ei ole kasu. 
“Kõik on lubatud!” — Siiski kõik ei 

ehita kogudust.” 


Ustavusest 


Kogudus kasvab 
seal, kus leitakse ka- 
dunud ja tuuakse 
nad tagasi Jumala 
osadusse. Selleks on 
vaja ustavust ja kan- 
natlikkust. Ja kasv ei 
ole ainult leidmises, vaid Jumala Sõ- 
na õpetamises. Keegi noor mees ütles 
mulle, et ta luges kunagi Piibli läbi ja 
talle aitab. Mõtlesime, et kingime tal- 
le Piibli, tema aga vastas, et ta niikui- 
nii ei loe seda. Kui tugev on kogudus? 
Nii tugev, kui tugevasti me koos Ju- 
malast kinni hoiame. Ja nii nõrk, kui 
kaugel me Jumalast oleme. 


Õppimisest 

Kas meil on aega Jumala jaoks? 
Kui oleme oma elu Jumalale pühen- 
danud, siis on meie aeg Jumala pä- 
ralt. Kui me ei tunne Jumala Sõna ega 
huvitu Jumala Sõnast, siis on meie ju- 
malateenistus tühine, sest oleme Sõ- 
na hüljanud. Me ei saa lõigata Sõna 
oma elust välja. Kuidas õpetada keda- 
gi, kui me ise ei õpi? Et anda midagi 
teistele, peame enne ise täituma. Mil- 
lega meie endid täidame? 


Andide kasutamisest 


Võime panna kirikus 70 küünalt 
põlema ja teha päevas 70 ristimärki, 
aga kui me pole andnud oma elu Ju- 
malale ega oma ande jumalariigi levi- 
kuks, siis on me elu raisatud. Paljud 
andekad inimesed kasutavad oma ta- 
lente selleks, et inimesed neid kum- 
mardaksid. See ei ehita kogudust. Sul 
võib olla kaasasündinud “inglihääl” ja 
kui sa annad selle hääle Jumalale, ka- 
dunute otsimisele, siis see täidab 
sind, päästab sind ja neid, keda Jumal 
sinu kaudu kutsub. Sul võib olla and 
juhtida inimesi või koguni rahvaid, 
aga kui see on antud pimeduse riigile, 
siis on sinu elu ja teenimine tühine. 


Pingutamisest 


Abielurahvas teab, et kahekesi on 
parem, ja et veel paremaks läheks, 

Andrus Kask (paremal) 2011. aasta jaanuaris teist korda Jagorti põhja- 
põdrakasvatajate juures. Kolm põlvkonda hante — Jemelja, Zenja ja 
Ksjuša — oma majapidamises metsatundras, umbes 30 kilomeetri kaugu- 
sel küladest. 


tuleb pingutada. Mõnikord piisab väi- 
kesest liigutusest või ühest sõnast, et 
taevas oleks sinu kodus, rõõm sinu 
perekonnas, rõõm inimeste vahel, 
rõõm teineteisest. Aga kui ma ei taha 
midagi teha ega öelda, siis ei saa ma 
oodata, et teine midagi teeb. Ka Ju- 
mal ei saa midagi teha, kui me Teda 
ei kutsu. 


Kuuletumisest 


Olla rikas Jumalas tähendab rää- 
kida Jumala sõnu ja teha Tema tegu- 
sid. Armastuse tegusid. Rikas olla tä- 
hendab kuuletuda Jumalale. Kui sa 
kuuletud Sõnale, kuuletud sa Juma- 
lale. Kui sa oled täis Jumala Sõna, 
siis sa elad Sõna järgi, sest Jumala 
Sõna sinu sees kujundab sinu elu. 
Sest sul on osadus Jumalaga ja Püha 
Vaim saab sind muuta. Kui Püha 
Vaim sind muudab, siis sa ei otsi 
omakasu, vaid tegutsed selle nimel, 
et paljud võiksid pääseda ja õppida 
Jumalat tundma. 


Koosolemisest 


Mis toob meid kogudusse? Mis 
toob kaasinimesed kogudusse? On 
hea, kui sul on grupp, kus käia: pal- 
vegrupp või piibligrupp või kodu- 
grupp. Kui pole, siis leia enesele sel- 
line grupp, kus on su hingehoidjad ja 
kus sa kuuled Jumala Sõna. Igal 

kristlasel on usuelus kasvamiseks ja 
oma andide avastamiseks vaja teisi 
kristlasi. Pooleteisetunnine pühapäe- 
vane teenistus jääb väheseks. Ka 
teistel päevadel vajame juhatust, 
osadust, kinnitust, meeleparandust, 
julgustust, tervist. 

“Ja teie südameis valitsegu Kris- 
tuse rahu, millesse te olete kutsutud 
ühe ihuna. Ja olge tänulikud! Kris- 
tuse sõna elagu rikkalikult teie seas, 
kõiges tarkuses õpetage ja manitse- 
ge üksteist psalmide, hümnide ja 
vaimulike laulude- 
ga, laulge kogu 
südamest tänuli- 
kult Jumalale! Ja 
kõik, mida te iial 
teete sõnaga või 
teoga, seda tehke 
Issanda Jeesuse ni- 
mel, tema läbi Ju- 
malat Isa tänades!” 
(KI 3:15—17) 

Jumal on meid kõigiti õnnistanud 
Kristuses. Kui sa seda tead, siis see 
täidab sind. Jumal on sind kutsunud 
ja varustanud. Kui sa seda tead, siis 
valitseb sinu sees rahu. Kui sul seda 
rahu ei ole, siis otsi see üles. Jeesus 
ütleb, mis on tõeline roog, mis täidab 
inimest ja annab tõelise rõõmu: “Jee- 
sus ütles neile: “Minu roog on see, et 


Sinu kuuletumine 
Jumalale määrab 
selle, kui palju saab 
Jumal sinu kaudu 
teha — sinu käte 
läbi, sinu sõnade 
läbi, sinu mineku ja 
tuleku läbi. 


ma teen selle tahtmist, kes mu on lä- 
kitanud, ja lõpetan tema töö. Eks te 
ise ütle, et veel on neli kuud, ja siis tu- 
leb lõikus? Vaata, mina ütlen teile: 
Tõstke silmad ja vaadake põlde: need 
on juba valged lõikuseks! Nüüd saab 
lõikaja palka ja kogub vilja igaveseks 
eluks, et niihästi külvaja kui lõikaja 
ühtlasi saaksid rõõmustada. Jah, siin 
on tõsi see ütlus: “Üks on, kes külvab, 
ja teine, kes lõikab.” Mina olen teid 
läkitanud lõikama seda, mille kallal 
teie pole vaeva näinud. Teised on näi- 
nud vaeva, ja teie olete tulnud nende 
vaeva vilja lõikama.” (Jh 4: 34—3) 


Äratundmisest 


Oluline on, et sa tunned ära Juma- 
la tahte oma elus. Sinu kuuletumine 
Jumalale määrab selle, kui palju saab 
Jumal sinu kaudu teha — sinu käte lä- 
bi, sinu sõnade läbi, sinu mineku ja 
tuleku läbi. 

“Nad viibisid päevast päeva ühel 
meelel pühakojas, murdsid leiba ko- 
dudes ja võtsid rooga juubeldades 
ning siira südamega, kiites Jumalat ja 
leides armu kogu rahva silmis. Issand 
aga lisas päästetuid päevast päeva 
nende hulka.” (Ap 2: 46-47) 

Nad olid ühes paigas koos. Neil 
oli midagi ühist. Nad elasid muidu 
igaüks oma majas, aga nad tulid 
kokku ja igaüks tõi kaasa midagi, 
mida ta Jumala käest sai; midagi, 
mida Jumal talle ilmutas. Ja see anti 
ja antakse Püha Vaimu lä- 
bi igale inimesele, kes an- 
nab oma elu Jumalale; 
igale inimesele, kes pü- 
hendab ennast Tema tee- 
nimisele. Jumal ei võta si- 
nu elu ja andeid. Sina an- 
nad. Sina ise lubad end 
jätkuvalt varustada kõigi- 
ti, et Jumal saaks sinu 
kaudu jõuda teisteni. 

Kas oled sa mõelnud ja lubanud 
kunagi minna koos Jeesusega? Kuhu 
iganes sa seejärel lähed, Jeesus läheb 
sinu eel. Sa ütled seda, mida Jeesus 
annab öelda. Sa teed seda, mis austab 
Jumalat ja kannab endas Jumala ar- 
mastust, mis voolab teistesse inimes- 
tesse. 

Aamen. 


MEILT JA MUJALT [ 


Kauaoodatud nimesilt 


013. aasta juunis sai Tallinna metodisti kirik ni- 
mesildi. 

Lõpule jõudis projekt, mida koguduses oli kaua aega 
kavandatud. Väga suure töö selle teostamisel tegi ära 
koguduse vend Urmas Jäe. Sellise esmapilgul lihtsa, 
kuid tegelikult üpris keerulise töö juures olid talle abiks 
mitmed vennad ja õed kogudusest ning firmad. Siinko- 
hal südamlik tänu vend Urmasele ja kõigile, kes toetasid 
oma teadmiste, kogemuste ja oskustega: Rain Keerd 
OÜ-st Metallik Grupp; Vaido Palmik AS-ist Estanc, Nee- 
me Sinimeri, Alvar Põdder, Urmas Sassian, Joel Aulis, 
Piibe Piirma ja veel mitmed teised toredad abilised. 

Matti Hollman 


METODISTI KIRIK 


Foto: UNO LOORIS 


Eesti Kirikute Nõukogu res Põder. EKN-i asepresident 
esindajad kohtusid Luterliku Meego Remmel tutvustas seejärel 
Maailmaliidu peasekretäriga EKN-i töövaldkondi ning Eesti usu- 


A i , Kl list maastikku laiemalt. Martin 

mhäpäeval, 19 Japnuaril (OSAS Junge omakorda andis lühiülevaate 

Pirita kloostris Eesti Kirikute | uterliku Maailmaliidu asutamisest 
Nõukogu esindajate kohtumine Lu- 


i ä di ningtegevusest. Koosviibimine lõp- 
terliku Maailmaliidu peasekretäri pes piduliku õhtusöögiga. 
Martin Jungega. 


Luterliku Maailmaliidu peasekre- 
Kohtumine algas oikumeenilise 


täri visiit Eestisse vältas neli päeva 
palvusega. Osavõtjaid, kelle hulgas 5, hõlmas ka kohtumist Eesti presi- 
oli ka Eesti Metodisti Kiriku superin- = endi ja peaministriga. 
tendent Taavi Hollman, tervitas Ees- 
Martin Junge ti Kirikute Nõukogu president And- EKN-i pressiteade / KT 


Foto: TAAVI HOLLMAN 


Tallinnas kohtusid Põhja- ja Baltimaade 
oikumeeniliste nõukogude peasekretärid 


8.-30. jaanuaril peetud kohtumise eesmärk oli 

tihendada omavahelisi suhteid ning jagada koge- 
musi oikumeenilise töö vallas. Konverentsil olid esin- 
datud Island, Norra, Rootsi, Taani, Soome ja Eesti. 

Kohtumise avasõnad ütles Eesti Kirikute Nõukogu 
president Andres Põder. Ettekandeid Eesti kirikuelust ja 
religioonist pidasid Eesti Evangeelse Luterliku Kiriku 
kantsler Urmas Viilma, Ringo Ringvee, Eerik Jõks jt. 


Fotod: TAAVI HOLLMAN 


Põhja- ja Baltimaade oikumeeniliste nõukogude pea- 
sekretärid 29. jaanuaril Tallinna metodisti kirikus. 


Arutelus “Religioon ja ühiskond: oikumeeniliste nõu- 
kogude roll ühiskonnas” osales ÜMK Põhjala ja Balti- 
maade eelmise piiskopi Oystein Olseni assistent Knut 
Refsdal ning Tallinna üritusel viibis ka ÜMK piiskop 
Christian Alsted. 29. jaanuari hommikusele nõupidami- 
sele kogunes kõrge kogu Tallinna metodisti kirikusse. 

Euroopa Kirikute Konverentsi peasekretär Guy 
Liagre kohtus ka peaministri Andrus Ansipi ning Riigi- 
kogu aseesimehe Jüri Ratasega. 


EKN-i pressiteade / KT 

Eesti Kirikute 
Nõukogu 25 


Pühapäeval, 

16. veebruaril toimus 
Tallinnas Rootsi-Mihkli 
kirikus Eesti Kirikute 
Nõukogu 25. aastapäeva- 
le pühendatud oikumee- 
niline tänujumalateenis- 
tus, millele järgnes pidu- 
lik vastuvõtt. 


Tänujumalateenistusel teenis Kiriku- 
te Nõukogu presidendi Andres Põde- 
ri, metropoliit Stefanuse, piiskop 
Einar Soone, piiskop - Philippe 
Jourdani, pastor Meego Remmeli ja 
pastor Ruudi Leinuse kõrval ka EMK 
Tallinna koguduse vanempastor Olav 
Pärnamets. Jumalateenistusel osale- 
sid president Arnold Rüütel abikaasa- 
ga, Euroopa parlamendi saadik Tun- 
ne Kelam abikaasaga, Riigikogu ase- 
esimees Laine Randjärv, Riigikogu 
liikmed, Siseministeeriumi usuasjade 
osakonna juhataja Ilmo Au, Muinsus- 
kaitseameti juhataja Kalev Uustalu, 
Tartu Ülikooli usuteaduskonna de- 
kaan Riho Altnurme jpt. 

Teisipäeval, 18. veebruaril peeti 
Pühtitsa kloostris Kuremäel EKN-i 
korraline töökoosolek, millele järg- 
nes Eesti Kirikute Nõukogu 25. aas- 
tapäevale pühendatud konverents. 
Regionaalminister Siim Valmar 
Kiisler arutles konverentsil teemal 
“Ühishuvide protokoll. Riik ja kirik”: 
“Austatud metropoliit, peapiiskop, 
piiskopid, kloostriülem iguumenja 
Filareta, kirikute esindajad! Täna tä- 
histame Eesti Kirikute Nõukogu asu- 
tamist siinsamas Kuremäe kloostris 
veerandsada aastat tagasi. Praegu- 
sest perspektiivist vaadatuna võib 
öelda, et EKN on olnud Jumala õn- 
nistuseks Eesti kristlaskonnale, an- 
des ja kujundades üksmeelt kristlas- 
konna enese sees ning erinevate ki- 
rikute vahel. 

Tänases Eestis on palju sellist, mi- 
da me kogeme iseenesestmõisteta- 

EKN väljasõiduistungil Kuremäel. 


vusena. Nende iseenesestmõisteta- 
vuste hulka kuulub ka erinevate 
konfessioonide rahumeelne koosek- 
sisteerimine. Vaadates aga laia maa- 
ilma, peab tõdema, et see, mida meie 
normaalseks olukorraks peame, ei 
ole sageli üldlevinud ega tavapära- 
ne. Konfliktid erinevate religioonide, 
aga ka erinevate kirikute ja kogu- 
duste vahel ei ole maailmast kadu- 
nud. 

EKN on olnud vahend üksmeele 
ja ühiste arusaamade kujundamisel. 
Kindlasti ei ole konsensuslikele aru- 
saamadele jõudmine lihtne protsess. 
Teisalt on aga konsensuslike otsus- 
teni jõudmine kristliku vennaliku ar- 
mastuse väljendamine mitte ainult 
sõnades, vaid ka tegudes. 

Võib kindlalt öelda, et EKN on 
olnud selleks piksevardaks, mis on 
hoidnud ära erinevate uskkondade 
omavahelisi konflikte, andud ühise 
nõupidamislaua, mille taga kerkinud 
probleeme arutada ning ühisele aru- 
saamisele jõuda. See on sageli tä- 
hendanud ühe või teise konfessiooni 
erihuvide asemel ühiste huvide ja 
ühiste eesmärkide esikohale sead- 
mist ning osutanud, et üldised huvid 
ja eesmärgid on olulisemad üksik- 
huvidest. 

EKN-i üksmeelsed otsused on ol- 
nud oluliseks ka riigile suhete loomi- 
sel ja kujundamisel kirikute ja kogu- 
dustega. EKN-i näol on riigil olnud 


religiooniküsimustes kindel partner, 
kes esindab valdavat enamikku 
kindlat usku tunnistavaid inimesi 
Eestis. 

Siin Eestis peame me seda täna- 
seks iseenesestmõistetavaks prakti- 
kaks ning kuigi oikumeenilisi orga- 
nisatsioone leidub erinevates riiki- 
des, siis EKN-i ja Eesti riigi vahelisi 
suheteid võib pidada mitmes mõttes 
erandlikeks, millele viitasin juba 
eespool. 

Riigi ja EKN-i vaheliste suhete 
eripära peegeldub ka kaksteist aastat 
tagasi sõlmitud Vabariigi Valitsuse 
ja Eesti Kirikute Nõukogu ühis- 
huvide protokollis, mis määratles 
need tegevusvaldkonnad, kus riigil 
ja kirikutel on ühised eemärgid ja 
huvid. Ühishuvide protokolli lugedes 
võime näha, et mitmete protokollis 
kajastatud eesmärkide osas on tehtud 
olulisi edasiminekuid. 

Nende hulka kuuluvad nii muin- 
suskaitsega seotud küsimused, mis 
on leidnud väljundi 2003. aastal kin- 
nitatud pühakodade riiklikus prog- 
rammis, vaimulikele ja koguduse töö- 
tegijatele suunatud muinsuskaitse- 
alastes koolitustes ja muudes tege- 
vustes. 

Juba väljakujunenud töövormid 
on saanud kaplanaat nii kaitseväes 
kui kinnipidamisasutustes, samuti 
politsei- ja piirivalveametis. Siiski on 
valdkondi, mis nõuavad edasist 


Foto: TAAVI HOLLMAN 


panustamist. Üks selline valdkond on 
kaplanaat haiglates. 

Haiglakaplanaadiga seotud küsimu- 
sed on tuttavad küllap kõikidele siinvii- 
bijatele ning seetõttu tuletame meelde 
ka täna, et ootame EKN-i poolt haiglate 
peakaplani kandidaadi esitamist sot- 
siaalministeeriumile, pidades silmas 
taaskord neid ühiskonnaüleseid huvi- 
sid, mis selles vaimuliku teenimise vald- 
konnas meie ees seisavad. 

Vabariigi Valitsuse ja EKN-i ühishu- 
vide protokollis on loetletud üheksa 
erinevat ministeeriumi, kelle vahel riigi 
ja kiriku ühishuvide teostumine jaotub. 
Kuna aktiivse kodanikuühiskonna 
arendamine on regionaalministri juhi- 
tava valdkonna jaoks oluline teema, 
siis kutsume ka kirikute esindajaid ole- 
ma rohkem proaktiivsed erinevate mi- 
nisteeriumitega suhtlemisel ning neile 
oma eesmärkide tutvustamisel. 

Kindlasti ei ole see alati ei lihtne ega 
kerge, aga arvestades neid kogemusi, 
mis on EKN-i liikmeskirikute esindaja- 
tel läbirääkimiste pidamisel ja konsen- 
suslike otsuste saavutamisel, siis on 
need oskused ja kogemused, mida on 
põhjust ehk enamgi kasutada läbirää- 
kimistel riiklike institutsioonidega. 

Regionaalministri poolt on igati ko- 
hane lõpetada oma tervitus viitega ko- 
halikele omavalitsustele ning nende 
koostööle kohalike kogudustega. Vii- 
maste aastate jooksul on olnud hea 
meel näha tihenenud koostööd kogu- 
duste ja kohalike omavalitsuste vahel. 
Kindlasti on selles veel arenguruumi, 
et kaardistada, mõtestada ja ellu viia 
tegevusi, mis teenivad kohalikku kogu- 
konda laiemalt. 

Ühine eesmärk teenida oma rahvast 
nende andidega, mis Jumal on meile 
andnud, olgu meiega ka edaspidi.” 

Koosolekul ja konverentsil osales ka 
EMK superintendent Taavi Hollman. 

EKN-i pressiteade / KT 


Kirikuvalitsus õnnitleb! / F 
av 


Artur Põld 
Taavi Hollman 
Sergei Sutškov 


1. jaanuar — 55 
4. veebruar 45 
3. märts 60 
Tea Võro 12. märts 50 
Uno Külviste 28. märts 85 
Robert Tšerenkov 20. mai 35 
Üllas Tankler 8. juuni 55 


Riiga ja tagasi 


MEILT JA MUJALT | 


13.—14. veebruaril osales ligi 60-liikmeline EMK 
delegatsioon Riias korraldatud Balti koguduste 
konverentsil, kus kõnelesid innovaatilised prakti- 
kud ja mõtlejad, kes pole tugevad üksnes teoorias, 
vaid on saavutanud edu vastupandamatuid usuko- 
gukondi luues. Paljude teiste hulgas astus üles ka 
GLS-juhtimiskonverentsi peakõneleja Bill Hybels. 


Transpordiks Rii- 
ga oli tellitud 
buss, mis alustas 
teekonda  nelja- 
päeva varahom- 
mikul - Jõhvist, 
sõitis läbi Tallin- 
na ja Pärnu Riiga 
ning reede õhtul 
sama marsruuti 
pidi tagasi. Pal- 
jud osalejad on 
pidanud sõidu | 
jooksul, aga ees- 
kätt tagasiteel ku- 
junenud — bussi- 
osadust konverentsi oluliseks boo- 
nuseks. 

Tagasisidet Riia konverentsi 
kohta kuulas oma 7. märtsi koos- 
olekul ka EMK kirikuvalitsus, kus 
superintendent hindas Riia koge- 
must kõrgelt: konverents andis 
tõuke koguduse töö edasiarenda- 
miseks; vaimulik atmosfäär oli vä- 
ga hea; kava oli tihe ja intensiivne. 
Kuuldu innustas olema parem jul- 
gustaja. Kõlama jäi ka mõte, et 
peame vastavalt olukorrale ja va- 
jadusele olema eri rollides: vaimu- 
lik isa, koguduse juhatuse liige, 
initsiaator, kogukonnaga tegeleja, 
kogukonna vajaduste täitja, kiri- 
kusisese kogukonna vajaduste 
täitja, organisatsiooni juht jne. 


Urmas Sassian meenutas, et 
kui Riiga sõites inimesed magasid 
ja puhkasid bussis, siis tagasiteel 
jätkus aktiivne töö gruppides. 
Meelde jäi samuti ettekanne eri 
rollidest, mida juhil tuleb kanda. 
Mõnikord on vaja kanda kontrolli- 
mütsi ja mõnes teises olukorras 


Riia konverentsi muljeid jagati ka kirikuvalitsuses. 


on vaja kanda sõbramütsi. Urmas 
sai innustust ideest valida oma 
ümbruskonnast 12 inimest, kelle- 
ga aeg-ajalt kohtuda ja kelle pä- 
rast palvetada. 

Kaupo Kant: osadus oli eriline, 
teel sai koos palvetada. Pikki 
üritusi ei saa teha ilma kandva 
ülistuseta; Riia ülistuskontsert oli 
üks meeldejäävamaid ülistuskoge- 
musi. 

Marjana Luist: Riia konverents 
oli tähendusrikkam kui viimaste 
aastate GLS-id. Meelde jäi mõte, 
et kogudusetööd tehes võivad 
meie käed saada mustaks. Kui ko- 
gudustesse tuleb inimesi, kes ei 
ole pühad, siis kas palume neil en- 
ne oma elu korda seada või võta- 
me nad kogudusse vastu ja aitame 
neil samm-sammult Jumalale lä- 
henedes elu muuta? Teine mõte, 
mis eriliselt meelde jäi, oli see, et 
kõike, mida teed (ülistus, jutlus 
jne), tuleb teha innustatult, pü- 
hendunult. Bussiosadus oli väga- 
väga hea. 

KT 

Udmurdikeelne 
Piibel on ilmunud 


KÜLLIKE EVARTOV 


Eestikeelne Piibel saab 
tänavu juba 275-aastaseks, 
kuid paljudel Venemaa 
soome-ugri rahvastel tuleb 
emakeelse Piibli täistõlget 
veel aastaid oodata. Siiski 
on lisandunud üks rahvas, 
kellel on nüüd rahvuskeel- 
ne Piibel. Nimelt esitleti 
novembris 2013 Udmurtia 
vabariigis udmurdikeelset 
Piiblit, mille valmimist oldi 
pikisilmi oodatud. 

idustustel Iževski rah- 

vusteatris, — Filadelfia 

koguduses ja Alnaši 

külas osales ka soom- 

lasi, rootslasi ja eestla- 
si. Eestist olid suursündmusel ko- 
hal udmurdi ja hõimrahvaste sõb- 
rad Kaupo ja Thea Kant, Mark Nel- 
son, Küllike Evartov, Joonas Jõe- 
saar ning Jaan Bärenson Eesti Piib- 
liseltsist. 

Paljud pidustustele saabunud 
udmurdid kordasid sõna “Šumpo- 
ton” (rõõm). Rõõm peegeldus ka 
nende nägudelt. Üks osalejaist, 
Aleksander, ütles lootusrikkalt: 
“Paljude arvates on udmurdid väl- 
jasurev rahvas, aga nüüd ma usun, 


Maina Sašina oma esimese udmurdikeelse Piibliga. Filadelfia koguduse udmurdikeelse töö juhi Maina arvates ei taju me prae- 
gusel hetkel veel emakeelse Piibli tegelikku tähendust udmurdi rahvale, selleks võib kuluda aastaid või isegi aastakümneid. 
“Mida tähendab udmurdile Piibel tema enda, südame keeles, seda ei ole võimalik sõnadesse panna,” tunnistas Maina. “Meil on 
suur privileeg olla selle Jumala ime juures, kui üks rahvas saab emakeelse Jumala Sõna. Aga on ka ülisuur vastutus, et see 
Sõna, eluleib, saaks udmurtidele kätte jagatud.” 


et nad ei sure välja, sest Jumala Sõ- 
na on igavene. Ja nii on ka udmur- 
did igavesed, ja mitte üksnes siin 
maa peal, vaid ka taevas!” 
Udmurtiat korduvalt külastanud 
Mark Nelsoni jaoks oli suurimaks 
elamuseks vaatepilt 700 Piibli tasu- 
ta jagamisest Alnaši külas. Teda 
hämmastas inimeste janu Piibli jä- 
rele, hirm sellest ilma jääda. Marki 
arvates näitab see, et töö ei ole veel 
tehtud. Kogu tõlkimine ja trükkimi- 
ne on asjatu, kui Piibleid ei jätku 
või kui inimesed Piiblit ei loe. 
Udmurdikeelse Piibli tõlketööga 
oli seotud palju inimesi. Põhitöö 
teinud filoloog ja õigeusu diakon 
Mihhail Atamanov on öelnud: 


“Ainult emakeel, mille nüansse sa 
tunned ja mis on armas, aitab sul Ju- 
mala Sõna kogu südamest vastu võt- 
ta ja Jumalat arusaadavate sõnadega 
ülistada.” 

” Udmurdi keele selgeks õppinud 
soomlanna Marja Kartano oli 
Atamanovile abiks kogu tõlkimisele 
kulunud aja. Selline pühendumine 
väärib imetlust ja austust. Kolmküm- 
mend aastat tagasi kuulis Marja üht 
jutlustajat ütlevat: palvetage, et soo- 
me-ugri rahvad saaksid emakeelse 
Piibli, sest ajad võivad muutuda. Öel- 
du oli prohvetlik — ajad muutusid ja 
uksed läksid lahti. Marja hakkas pal- / 
vetama ja küsis Jumalalt, kellele iii PA s D 7 
võiks tema oma eluga kasu tuua. — mõnikord küsitakse, miks on Piiblit üldse vaja hõimurahvaste keeltesse tõl- 
Õpingute ajal Moskvas tutvus ta — kida - Venemaal elavad väikerahvad oskavad ju vene keelt. Mida tähendab 
Mihhail Atamanoviga. Nii algas 22. emakeelne Piibel rahvale, kel pole seda kunagi olnud? Udmurdi neiu Vera 
santa Kestnud päibhtöikipiise +0, hane sähniidimitdlkoolse PIIDEomia käte võita! dulmala Söha Kõla 
Kõige raskem on Marja arvates tõlki- — püüd minu rahva keeles ja puudutab südameid! See on nagu valgus, mida 
da Uue Testamendi kirju. Pauluse - Jumal igaühele annab! Me näeme praegu piisk piisa haaval ärkamise al- 
kirjades koosneb lause vahel kuuest gust, aga Piibli ilmumisega hakkab see voolama nagu suur jõgi.” 
osast, mis tuleb tervikuks ühendada. 

“Piibel on udmurdi keeles nüüd 
olemas, kuid see pole veel kõik,” 
ütles Marja. “On nii tähtis, et rahvas 
seda lugema hakkaks! Kui Piibel 
inimesi Jeesuse Kristuse tundmise 
poole suunama hakkab, alles siis 
võime öelda, et udmurtidel on Juma- 
la Sõna!” 

Küsimusele, mille pärast meie, 
eestlased, võiksime palvetada, vastas 
Marja: “Palvetage, et kui udmurdid 
loevad Piiblit, siis Püha Vaim avaks 
neile Sõna, nii et see Sõna saaks neid 
tervendada. Udmurdi rahval on palju 
haavu, aga Jumala Sõna võib need 
parandada ja selle rahva terveks 
teha.” 

Thea ja Kaupo Kandile pakutakse udmurdi rituaalseid (47 ad 
tervituspirukaid. Galina, Dina, piiblitõlk Marja Kartano ja Vera. 

IN MEMORIAM 


Martin ŠSäägi 


5. detsember 1943 — 21. detsember 2013 


Mees, kes armastas Jumala sõna 


artini elu raskused valmistasid teda ja tegid temast 

Jumala kangelase. Ta järgis Jumala sõna siiralt ja jär- 
jekindlalt. Ta kuulub nende hulka, kes on läbi aegade pida- 
nud Jumala sõna kalliks ja suurimaks autoriteediks üle iga- 
suguste inimlike õpetuste või arvamuste. Sellisena oli ta 
oma maale ja rahvale suur varandus ja tõeline sool. Andku 
Jumal veel palju selliseid tema asemele! 

Martinil oli üks ankur ja see oli tema kõikumatu, lapse- 
lik usk Jumalasse ja Tema sõnasse. Üks tema elu suurimaid 
saladusi oligi see, et ta lapsepõlvest saadik püsivalt armas- 
tas Jumala sõna. See kandis mitmel viisil vilja nii tema en- 
da kui ka lugematult paljude teiste elus. Ta õpetas, julgus- 
tas ja kinnitas elu jooksul väga palju lapsi, noorukeid ja tei- 


Tänu osaduse ja sõpruse eest 


artin ja Ruth olid meie esimene kontakt Eestiga. See 
MZ siis, kui nad 1990. aasta juunis esimest korda Nor- 
ras olid. Nad osalesid Orkdali koguduse kaastöötajate peol. 
Audun oli seal siis kirikuõpetaja. Meie aeg Orkdalis hakkas 
ümber saama ja meil polnud veel täit selgust, mida pärast 
Trondheimi kolimist tegema hakata. Otsustavaks sai koh- 
tumine Ruthi ja Martiniga. Martin seisis poodiumil, viipas 


MARTIN SÄÄGI sündis Tartus meditsiiniõest ema Gerda ja korst- 
napühkijast isa Augusti 8-lapselise pere teise lapsena. Sõja-aas- 
tad ja rasked haigused viisid üsna varakult mitmed õed-vennad. 
Ka Martin haigestus lapsena raskesti, aga sai tervise tagasi ju- 
malasulase Hugo Oengo palve läbi. Martini vanematekodus 
peatusid tihti jumalariigi töölised, kellega tal meeldis osaduses 
olla. Martin andis oma südame Jeesusele, kui oli 12-aastane. 
Pärast keskkooli tuli minna sõjaväkke. Tallinna noored kinkisid 
talle kaasa väikese Uue Testamendi, mis on tänini alles. Kui tei- 
sed sõdurid panid südamepoolsesse rinnataskusse komsomo- 
lipileti, siis Martin pani Uue Testamendi. Kui poistel oli suitsu- 
tund, luges Martin Uut Testamenti. Kui ülemused Uue Testamen- 
di Martinilt ära võtsid, hakkas too Taevaisa paluma, et ta selle ta- 
gasi saaks. Nii ka läks. Kui aga soldatid sõjaväe sööklas leivast 
kuulikesi pildusid, korjas Martin need kokku ja sättis lauale väi- 
kestesse kuhilatesse, sest talle oli leib püha. Ja sõdurid lõpeta- 
sid leivaga mängimise. 

Pärast sõjaväge õppis Martin Tartu Meditsiinikoolis velskriks. Te- 
ma esimeseks töökohaks meditsiini vallas sai Orava ambulatoo- 
rium. Sel perioodil suhtles ta palju Räpina ususõpradega. 
31-aastaselt leidis Martin Tallinna Botaanikaaiast oma Ruthi. 
Nad abiellusid 1975. aastal. 1976. aastal sai nende ühiseks ko- 
dupaigaks Jõgeva Sordiaretusjaam. Peagi sündis tütar Heli. 
Martin oskas beebiga hästi toime tulla. Juhtus sedagi, et abikaa- 
sa EPA sessioonide ajal läks Martin visiiti koos lapsevankriga. 
1979. aasta sügisel kolis pere Paidesse, et aidata kaasa Paide 
metodisti koguduse töös. Samal ajal alustas Martin tööd Paide 
haiglas. Taevaisa kinkis perre ka teise lapse — poja Alari. 

Martini and oli pühapäevakooli töö. Martin valmistas tunde hoo- 
likalt ette, olgu lapsi kaks või kakskümmend. Martin armastas 

si. Ta jagas ja kinkis kallist Jumala sõna kümnetele tuhan- 
detele omal maal ja veel tuhandetele teistes maades. Kand- 
ku see ka tuhandete kordset vilja! 

Nädal aega enne seda, kui ta meilt lahkus, ütles ta: “Teil 
võib olla nii palju teadmisi, kui soovite, aga mis on kõige 
tähtsam, on lapselik usk. Paljusid asju me ei saagi teada, 
aga me võime uskuda Jumalat ja Tema sõna. See on mulle 
andnud rahu südamesse ja rõõmu ellu.” 

Ta armastas lapsi ja lapsed armastasid teda. Neid, kes 
armastasid onu Martinit, on kogu Eestis. Tal endal oli lap- 
selik armastus kõikide vastu. Ta väljendas seda armastust 
mitmel viisil. Minu õnnistus oli Martiniga koos teenida viis- 
teist aastat. Kus iganes Martin teenis, toetus ta Jumalale, ja 
tal oli olukorrale vastav sõnum. “Jehoova on mu karjane, 
mul pole millestki puudust!” (Psalm 23:1) 

Me oleme kaotanud usukangelase ja alandliku Jumala 
lapse. Aga tema jõudis eesmärgile ja oma teekonna lõpule, 
ning Isa viis ta koju. Meie kaotus on taeva võit! 

STEPHEN BLOWERS 


käega ülespoole ning lausus, ise rõõmust särades: “Jeesus!” 

Me tervitasime neid hiljem ja nad palusid meil endi eest 
palvetada. Seal ja siis tundsime kutset, mida oleme järgi- 
nud rohkem kui 23 aastat. 

Meil on olnud palju armsaid tunde Eestis ja meie kodus 
Byneses. Oleme täna selle eest väga tänulikud. Meie ja me 
pere jaoks on see palju tähendanud. Tänud ilusate mäles- 
tuste eest, Martin! Olgu Jumala rahu su mälestuse üle! 

ANN ELIN JA AUDUN SLETTAHJELL 


väga vaimulikku kirjandust. Kalleim oli talle siiski Piibel. Tema 
lemmikkirjakohaks oli 23. psalm. 
Tuli aeg, mil Martin ühines rahvusvahelise Gideoni organisat- 
siooniga, et Jumala Sõna saaks rohkemal määral rahva kätte. 
Ja just selliselt tööpõllult Paidesse saabudes ta tundis, et jõud 
kaob. Jumala plaan oli oma sulane koju viia. Lahkumine on va- 
lus, aga läbi Jeesuse võime öelda, et SUUREL HOMMIKUL 
NÄEME JÄLLE! 

Lähedaste teabe põhjal KT 


Foto: ALAR SÄÄGI 


Ljudmila Voltšihhina 


17. mai 1958 — 9. veebruar 2014 


Meie kiriku soome-ugri misjonitöö on 
kaotanud ühe oma põhitugisamba. 
Ljudmila Voltšihhina, kes aitas mind 
igas misjonikohvikus, lahkus püha- 
päeva, 9. veebruari hommikul pärast 
pooleteiseaastast võitlust vähiga. 


lates 2000. aastast käis Ljuda ka- 
Ahas korda misjonireisil. 
Enamasti teenis ta handi rahvast, aga 
jõudis külastada ka kette, marisid, ko- 
misid ja udmurte. Aga see pole kõik. 
Enne meie koostöö algust oli tal juba 
misjonikogemus teiste meeskondade- 
ga. Isegi pärast aasta tagasi tehtud 
operatsiooni jõudis Ljuda veel kolm 
korda misjonil käia. Lisaks oli ta aas- 
taringselt abiks meie soome-ugri mis- 
joni korraldamisel: kirjutas soome- 
ugri piiblikooli tudengitele kirju ja jul- 
gustas neid koduülesannete tegemi- 
sel, suhtles meie partneritega e-posti 
ja telefoni teel ning tegi palju muud. 
Tihti ütles ta mulle: “Oi, mu mees ei 
taha näha selle kuu telefoniarvet! He- 
listasin liiga palju Siberisse!” 

Ljuda viimane misjonireis oli möö- 
dunud sügisel, kui sõitsime koos Ud- 
murtiasse soome-ugri piiblikooli ses- 
sioonile. Ta oli mulle aastaid rääki- 
nud, et udmurdid on viimane soome- 


2011. aastal misjonikohvikus. 


ugri rahvas, 
keda ta pole 
veel külasta- 
nud ja seepä- 
rast peab ta 
sinna - mine- 
ma. Tema abi 
selle sessiooni 
ajal oli hinda- 
matu. Ljuda 
oli alati valmis aitama ja kasutama 
neid oskusi ja andeid, mida Jumal oli 
temale andnud. Võimatu on üle hin- 
nata tema tähtsust meie soome-ugri 


korraldamas. 


misjonis. Aga Jumala plaani järgi on 
tema roll nüüd lõppenud. Ljuda on tä- 
na vaba valust ja väsimusest. Praegu- 
sel hetkel on ta taevas oma Issanda 
kõrval. 

Ljuda lahkumine jätab suure tühi- 
miku eelkõige tema peresse, aga ka 
meie handi sõprade südamesse ja ko- 
gu meie misjonimeeskonda. Hetkel 
ma ei tea, kuidas see tühik täidetud 


Tallinna koguduses. 


Ljudmila 2011. aastal Tallinna koguduses misjonikohvikut 


Soome-ugri misjonäride õnnistamine ja läkitamine 2008. aasta suvel 


IN MEMORIAM 

saab, aga ma tean, et kõik on ikkagi 
Jumala käes. Palveta, palun, eriti 
Ljuda pere pärast. Aga palveta ja kü- 
si ka seda, kas Jumal kutsub sind 
Ljuda eeskujul sama omakasupüüd- 
matult ja pühendunult Jumala misjo- 
nitööle! 

Ljuda oli alandlik naine, aga ma 
usun, et mõnes mõttes ta tahaks, et 
võtaksime teda eeskujuks. Võib-olla 
Jumal kutsub sind ... 

Las see, mida Ljuda alustas, jätkub 
Issanda auks. 

MARK NELSON 

Fotod: Koduteel 


Plaadiesitluskontsert 


Tallinna metodisti kirikus 


veebruaril esitles Hugo Lepnurme Muusika- 

1 5 eühing Tallinna metodisti kirikus Hugo 
Lepnurme koraalieelmängude CD-plaati. Kõik selle 
plaadi lood on salvestatud Tallinna metodisti kirikus 
2011. aastal valminud Hugo Lepnurme mälestusorelil. 
Pikaaegse kirikuorganisti tegevuse jooksul kirjutas 
Hugo Lepnurm hulga koraalieelmänge, mis juhatavad 


Organiste Virve Soodet, Ene Salumäed ja Kristel Aera 
tänati kontserdi lõpus lilledega. 


II NO ORTENURK 


Side üle kauguste 


1. veebruarist kuni 9. veebruarini oli 
Saaremaal Reeküla kirikus külas bra- 
siillane Nathalia. 


Nathalia oli Reekülas kui vabatahtlik, et aidata kaasa nii 
noortetöös kui ka koosolekutel. Ta oli Reeküla rahvale 
tõeline Jumala kingitus, tema sära ja Jumala armastus, 
mis välja paistsid, olid vapustavad. 

Osadusõhtutel ja pühapäevastel koosolekutel oli 
Nathalia abiks, jagades oma mõtteid ning julgustades, et 
Jumal võib ühendada inimesi ka nii pika vahemaa tagant 
nagu see, mis lahutab Brasiiliat ja Eestit. 

Noortega sai koos mängitud ja palves oldud. Kui nä- 
dala sees mõni vabam hetk tekkis, oli meie brasiillasest 
sõber alati nõus noortega aega veetma ja neid lähemalt 
tundma Õppima. 

Julgen väita, et see oli meie jaoks üks õnnistatud aeg. 
Olen kindel, et kõik, kes avasid oma südame, võisid ko- 
geda, kuidas Jumal eriliselt juhtis seda koosveedetud 
aega. Mõne päeva möödudes ei olnud keelebarjäärgi 
enam suur ja kui Nathalia lõpuks lahkuma pidi, et edasi 

kogudust sisse järgneva kirikulaulu laulmiseks. 2009. 
aastal välja antud koraalieelmängude noot sisaldab 44 
koraalieelmängu ja 1 järelmängu. Need kõik on nüüd 
talletatud ka plaadile. 

Kontserdil esitasidki organistid Ene Salumäe, Kristel 
Aer ja Virve Soode Hugo Lepnurme koraalieelmänge. 
Muusika vahele lugesid Hugo Lepnurme lapselapsed 
katkendeid Hugo Lepnurme 
“Mälestustest”. 

Plaadiesitlusele oli kogu- 
nenud hulgaliselt rahvast. 
Kauni ürituse lõpuks oli või- 
malik osta ka uut helikandjat. 

Orelikunstniku surma-aas- 
tapäeval esitletud plaat on 
üks neist ettevõtmistest, mil- 
lega tänavu märgitakse ära 
Hugo Lepnurme sajandat 
sünniaastapäeva — maestro 
Lepnurm sündis 31. oktoobril 
1914. 


Ene Salumäe jagas pä- 
rast kontserti muljeid ka 
Raadio 7 toimetaja Haldi 
Leinusega. 


KT 


Pärnusse minna, olid pühapäeval kõigi silmis pisarad. 
Jumal liitis ühe nädalaga inimesed, kes varem polnud 
üksteist isegi näinud. 

Kui kellelgi teist peaks kunagi avanema võimalus võt- 
ta oma koguduses vastu kas brasiillane või mõni muu 
vabatahtlik, siis usun ja loodan südamest, et see kujuneb 
teie jaoks sama heaks kogemuseks, kui see oli meie väi- 


kesele Reeküla kogudusele. 
esele Reeküla kogudusele MEELIKA SEPPEL 


Reeküla kogudus 


Reeküla noored. 


Foto: Reeküla kogudus 

Lastekeskus Tähetorn 
täna ja homme 


REGINA MULTRAM õla 


2013. aasta novembris 
kogunes lastekeskuse 
üldkoosolek, kus tehti 
kokkuvõtteid möödunust 
ja vaadati tuleviku. 


li 


amal koosolekul võeti 

MTÜ Lastekeskuse Tä- 

hetorn liikmeks nii Regi- 

na Multram kui ka Taavi 

Hollman ning uuesti liitus lastekeskusega 
Merle Tomberg. Ühtlasi seisime Merlega kohe ka välja- 
kutse ees — meid valiti lastekeskuse uude juhatusse. Ole- 
me paar kuud toimetanud ja nüüd on hea võimalus ennast 
veidi tutvustada. 

Merle Tomberg: “Olen õppinud sotsiaaltööd ja tööta- 
nud oma erialal paarkümmend aastat. Peamiselt olen te- 
gelenud sotsiaalteenuste arendamisega, seda nii sotsiaal- 
ministeeriumis kui ka SOS lastekülade rahvusvahelises 
ühingus. Minu peamised töövaldkonnad on olnud laste ja 
puuetega inimeste hoolekanne. Samas on mulle huvi pak- 
kunud ka vaimse tervise valdkond. Möödunud aastal 
alustasin tööd sotsiaalteenuste kvaliteedi audiitorina. 
Ametnikutöö kõrvalt olen teinud ka noorsootööd Eesti 
Puuetega Inimeste Kojas, kus korraldasin noorte suve- ja 
kunstilaagreid. Kõik minu töökohad on eeldanud ja või- 
maldanud pidevat õppimist nii igapäevaselt kui ka täiend- 
koolituste vormis. Koos abikaasa Herki Tombergiga ole- 


Kirikuvalitsuse liikmete ringkäiku lastekeskuses juha- 
tas Marjana Luist. Regina Multrami käes oleva sülear- 
vuti vahendusel jälgis toimuvat Skype'i kaudu ka Võ- 
rus olev Kaupo Kant. 


w me pikaajalised Tallinna koguduse liikmed, meie 
( peres kasvavad poeg ja tütar. 

Lastekeskuse tegevusega olen olnud põgusalt 
kursis selle loomisest alates. Imetlen seda, kuidas 
Jumal on juhtinud inimesi keskuse tööd toetama. 
Niisuguseid hoolekandeasutusi, mis püsivad tänu 
annetustele, on väga vähe. Loodan, et abistajate 
arv kasvab ja tänu sellele on jätkuvalt võimalik 
muuta nende laste elusaatust, kes lastekeskuses 
käivad. 

Regina Multram: “Olen sündinud ja suurema 
osa oma elust elanud Haapsalus. Õppinud olen 
Eesti Metodisti Kiriku Teoloogilises Seminaris, 
Tartu ülikooli bakalaureuseõppes ajalugu ja Tallinna üli- 
kooli magistriõppes hariduse juhtimist. 2000. aasta sügi- 
sest alustasin tööd Turba gümnaasiumis. Esimesel aastal 
õpetasin väikese koormusega usuõpetust ja töötasin sa- 
mal ajal ka Haapsalu Vene gümnaasiumis. Järgmisest õp- 
peaastast sai põhikohaks Turba ja lisaks ainetundide and- 
misele sain juhatada klassi. Varsti leidsin endas jõudu ja 
tahtmist kaasa aidata Turbas ka huvijuhina. 2001. aastal 
alustatud klassiga jõudsime koos 9. klassi lõpuaktuseni 
ja kolm aastat hiljem sai samadest noortest Turba kooli 
50. lend. Alates 2010. aasta kevadest olin huvijuht täis- 
kohaga. Viimasel õppeaastal töötasin Turbas direktorina. 
Kaksteist aastat Turbas on olnud väga mitmekülgsed, 
olen õppinud koolielu toimimist eri külgede pealt ja 
andnud oma panuse ajalugu, ühiskonnaõpetust, inimese- 
õpetust ja religiooniõpetust õpetades. Alates 2012. aasta 
augustist töötan Tallinnas SA-s Innove sotsiaalainete, 
sh usundiõpetuse peaspetsialistina. Esimene aasta kulus 


Tähetorni laste ja kirikuvalitsuse lõuna algas ühise 
palve ja lauluga. 

suuresti uue ametiga harjumiseks. 
Suvel kuulsin Marjanalt, et ta on 
praktikal lastekeskuses. See info jäi 
minus tiksuma, kuid sellega asi ka 
piirdus. Sügisel, kui taas kohtusime, 
oli Marjanast saanud lastekeskuse te- 
gevjuht. Siis tärkas minus juba süga- 
vam huvi. Veidi maad uurides sain 
aru, et see on põnev. Kirjutasin juba 
siis avalduse MTÜ liikmeks astumi- 
seks. 

Olla lastekeskuse juhatuses on 
suur väljakutse, kuid loodan, et minu 
kogemustest on selles töös kasu.” 

Marjana Luist: “Olen õppinud 
EMK Teoloogilises Seminaris ning 
töötanud Saaremaal õpetajana ja 
noorsootöötajana. Olen EMK Reekü- 
la koguduse liige. 

Lastekeskusega olen seotud olnud 
alates 2013. aasta märtsist. Esialgu 
olin seal praktikal, ent iga päevaga 
mõistan aina rohkem, kui oluline on 
see töö, mida keskuses tehakse. Kes- 
kuses käivate laste perede taustad on 
väga keerulised ja olukorrad, millest 
lapsed on pidanud läbi tulema, väga 
rasked. Niisuguse tausta tõttu on las- 
tel sageli käitumis-, keskendumis- ja 
kõikvõimalikke muid probleeme. 

Ma imetlen seda, kuidas lastekes- 
kuse töötajad on suutnud saavutada 
seda, et pujäänikud on üsnagi taltsad, 
väga rasketest olukordadest läbi tul- 
nud lapsed on elurõõmsad ning suur- 
te õppimis- ja keskendumisprobleemi- 
dega lapsed lõpetavad klasse ja koole; 
kaks neist on isegi astunud ülikooli — 
üks õpib Tallinna ülikoolis sotsiaal- 
tööd ja teine läks õppima merendust. 


Lastekeskuse põhikirja arutelu kirikuvalitsuses: doku- 
mentidesse on süvenenud EMK superintendent Taavi 
Hollman ja Tähetorni juhatuse liige Regina Multram. 

Lastekeskuse töötajad teevad oma 
tööd tõepoolest südame ja hoolega. 
Armastus, rõõm, rahu, pikk meel, 
lahkus, headus, ustavus, tasadus, 
enesevalitsus — kõik need Vaimu vil- 
jad iseloomustavad Tähetorni tööta- 
jaid. Nende panuse väärilisest tasus- 
tamisest oleme aga kahjuks oma ke- 
siste finantside tõttu veel kaugel. 

Lastekeskuses töötavad sotsiaal- 
pedagoog Tiina, pedagoog Alla, 
kokk-koristaja Svetlana ning tänu 
Kaitseressursside Ametile on meil 
aastaks abiks ka asendusteenistuja 
Deniss. Töötajad hoolitsevad selle 
eest, et lastel oleks kõht täis, riided 
seljas, jalanõud jalas, vajalikud hü- 
gieenivahendid olemas. Lastele an- 
takse õpiabi, õpetatakse põnevaid 
meisterdamistehnikaid, aga kuula- 
takse ka nende muresid, lahendatak- 
se probleeme ning hoitakse kontakti 
lapsevanemate ja lastekaitsega. Tänu 
vabatahtlikele metodisti ja teistest ki- 
rikutest on Tähetorni lastel võimalik 
osaleda noorteõhtutel, Hea Sõnumi 
ringides, õppida tantsimist ja klaveri- 
mängu. Tänu toetajatele saame laste- 
ga aeg-ajalt käia kinos ja lõbustus- 
pargis. Suvel külastavad Tähetorni 
keskust vabatahtlike grupid Ameeri- 
ka Ühendriikidest. Calvary metodisti 
kiriku vabatahtlike grupiga koos kor- 
raldame suvel lastelaagri. 

Aasta lõppedes tegime kokkuvõt- 
teid ning veendusime, et ka numbrid 
näitavad lastekeskuse olemasolu va- 
jalikkust: 2013. aasta jooksul oli Tä- 
hetorni teenusel 44 last ning 217 ava- 
tud päeva sisse mahtus 4418 külas- 
tust. See on viimase 
kuue aasta külasta- 
tavuse rekord (va- 
rasemate - aastate 
kohta mul andmed 
puuduvad). 

44 lapsest 34 on 
keskuses käinud 
rohkem kui pooltel 
avatud päevadest. 
Keskmine külasta- 
tavus lapse kohta, 


arvestades tema 
teenusel olemise 
N perioodi, on 68 


protsenti. Suurtest 
peredest (vähemalt 


Kirikuvalitsus kiikas oma ringkäi- 
gul ka laste puhketuppa. 

viis last peres) pärit laste keskmine 
käidavus on 86 protsenti avatud päe- 
vadest. Suurperede lapsed ei tule 
keskusesse vaid üksikutel päevadel. 
Need arvud näitavad, et lapsed tõe- 
poolest vajavad taolist keskust ja hea 
on teada, et nad ka naudivad siin vee- 
detud aega. 

Jaanuarikuu viimasel reedel tähis- 
tasime lastekeskuses jaanuari sünni- 
päevi. Palusime lastel rääkida, mis on 
neile möödunud kuude jooksul kõige 
rohkem meeldinud. Olime valmis 
vastusteks nagu “koolivaheaeg” ja 
“jõulukingitused” ja “lõpuks ometi tu- 
li lumi maha”. Aga selliste tüüpiliste 
vastuste asemel juhtus hoopis nii, et 
üks 8-aastane tüdruk tõusis püsti ja 
hakkas palves Jumalat tänama laste- 
keskuse eest. Kui ta oli lõpetanud, 
tõusis tema 15-aastane vend, kes on 
keskuses käinud alates 8. eluaastast. 
Esimestel kuudel oli tema keha pide- 
valt kaetud sinikatega, sest selle pere 
isa peksis lapsi, kui ta purjus oli. See 
15-aastane poiss ütles, et ta on väga 
tänulik iga päeva eest kõigi nende 
aastate jooksul, kui ta on saanud Tä- 
hetornis käia. Ja oligi kõik. Keegi ei 
tahtnud enam midagi lisada. Kõik oli 
öeldud. 

2014. aasta alguses käib keskuses 
rohkem lapsi kui viimastel aastatel 
tavapärane, sest vajadus laste päeva- 
keskuse teenuse järele on suur. Suu- 
rema laste arvu tõttu on kasvanud 
kulutused toidule, elektri- ja muud 
hinnad on tõusnud. Samal ajal ole- 


me silmitsi olukorraga, kus 
meie põhiline rahastusallikas 
vähendas oma toetussummat 
esimeseks poolaastaks pea- 
aegu veerandi võrra ning meil 
puudub kindlus, kas ja kui pal- 
ju toetatakse meid järgmisel 
poolaastal. 

Palun palvetage koos meiega 
lastekeskuse finantsolukorra 
pärast. Tõenäoliselt vajame 
imet, et saada püsiv ja kindel 
sissetulekuallikas, mis annaks 
kindluse, et saame päevakesku- 
se uksed avada ka järgmise 
kuue kuu möödudes. 

Tähetorni tegemistega saad 
ennast kursis hoida meie kodu- 
lehel www.lastekeskus.ee ja 
Facebook'is aadressil www.fa- 
cebook.com/Lastekeskus. (a 


Kirikuvalitsuse 
väljasõiduistung 
lastekeskuses 


märtsil pidas Tähetornis 
eoma korralise koosoleku 
EMK kirikuvalitsus. 

Lisaks tavapärasele tööle, 
mille hulka seekord kuulus nii 
veebruari majandusaruannete 
kinnitamine kui ka 2013. aasta 
majandusaruande esimene lu- 
gemine ja muud jooksvad küsi- 
mused, tutvusid kirikuvalitsuse 
liikmed ka lastekeskuse tegevu- 
sega. Päeva esimesse poolde 
mahtus tutvumisringkäik kes- 
kuse tegevjuhi Marjana Luisti 
juhatusel. Lõunasöögi eel lauldi 
ja palvetati ning ka lõunastati 
koos keskuse lastega. Õhtupoo- 
liku päevakorda mahtus aga põ- 
hikirjaga seotud küsimuste aru- 
tamine koos lastekeskuse juha- 
tuse liikme Regina Multramiga. 
Kirikuvalitsus soovis lastekes- 
kusele selle tegevuses õnnistust 
ning palvetas kõigi laste ja töö- 
tegijate pärast. 

KT 


LASTELAEGAS - HINNE 


JÕULUMEENUTUS 
Pidu, mis jagas valgust 


detsembril peeti laste jõulupidu Tallinna koguduses. Kohale oli tul- 
2 onud nii tibatillukesi kui juba noorukeid. Koos koguduse lastega 
lustisid jõulupeol ka lastekeskuse TÄHETORN lapsed. 

Nagu juba kombeks, viisid jõulupeo läbi lapsed. Õhtujuhtidena olid sel kor- 
ral kaasatud Karl Saamuel Hollman ja Liise Magdaleene Looris. Õpetajad olid 
lastele õpetanud nii pillilugusid kui ka laule. Marjana Luisti eestvedamisel esi- 
tasid oma kava ka TÄHETORNi lapsed. Õhtu üheks haripunktiks oli Karl 
Saamuel Hollmani kirjutatud näidend. Jumala Sõnaga julgustas lapsi noorte- 
pastor Joel Aulis. Nagu jõuluõhtul ikka, jagati kingitusi, ning õhtu lõpetas söö- 


giosadus kohvikus. 


Lapsed lahkusid kirikust, käes vilkuvad pastakad, mis hämaratel tänavatel 
lõbusaid helke heitsid ja nii kõige pimedamal ajal valgust levitasid. Kristlaste- 
na oleme kutsutud maailma valgust viima ja seda lapsed ka tegid. 


sC 


hus 2. 


EGLE HOLLMAN 


Reeküla pühapäevakoolilapsed õppisid jõuluks selgeks näidendi, mis rääkis 


küünaldest. 


Lootuse küünal süütab teised 


ttevalmistused jõuludeks alga- 
Ei: Reeküla pühapäevakoolis ju- 
ba novembri lõpus. Koguduses on 
saanud tavaks, et jõululaupäeva ju- 
malateenistusel esinevad noored ja 
lapsed oma kavadega. 
Pühapäevakoolilapsed esinesid lü- 
hinäidendiga “Neli küünalt”: neljal 
lapsel põlesid käes küünlad, mis ise- 
loomustasid rahu, usku, armastust ja 
lootust. Üksteise järel lakkasid küün- 
lad põlemast, kuna inimesed ei pida- 
nud rahu, ei uskunud Jumalat ega ar- 


mastanud üksteist. Põlema jäi ainult 
lootuse küünal, mille abil väike poiss 
süütas uuesti ka teised. Näidendi 16- 
pus jäi kõlama mõte, et igaüks meist 
peaks pidevalt hoidma rahu, usu, ar- 
mastuse ja lootuse tulukest. Pärast ju- 
malateenistust kuulsime veel laste 
luuletusi ja laule, mille eest said kõik 
kirikusse tulnud lapsed kingipaki. Pä- 
rast jõulupühi algas pühapäevakoolis 
vaheaeg ja lastega kohtusime taas 12. 
jaanuaril. 

REELIKA MURD 

KI | ASTELAEGAS 


Luuka koguduse pühapäeva- 
koolis avastatakse ande 


TX koguduse põhifookuses on sel aastal oma andide avastami- 
ne ning nendega koguduse ja kogukonna teenimine. Seepärast 
keskendume ka koos lastega teenima õppimisele. 


Et lapsed saaksid ise midagi teha oma 
mittekristlastest sõprade jaoks, kor- 
raldasime 14. detsembril “Sõprade 
peo”. Iga laps valmistas 2-3 kutset lä- 
himatele sõpradele, kes ei käi kirikus 
ega tea usust midagi. Kutsed tuli isik- 
likult üle anda, selgitades, mida taha- 
me koos kirikus teha. Alguses kahtle- 
sime kõik, kas lapsed tulevad ja kas 
vanemad lubavad neil tulla. Meie 
rõõm ja tänu Jumalale oli väga suur, 
sest praktiliselt kõik kutsutud tulid ko- 
hale. See oli nii lastele kui ka õpetaja- 
tele suureks kinnituseks, et Jumal 
kuuleb palveid. Ta avas ka lapsevane- 
mate südamed, et nad lubaksid lastel 
kirikusse tulla. 

Kokku osales peol 27 last, kellest 18 
olid kutsutud sõbrad. Enamik külalisi 


Jõulurõõmu kogu aastaks 


õulud on aeg, mida alati oodatak- 

J se innuga ja küll on siis kurb, kui 
see püha kiiresti otsa saab. Õnneks 
on Eestis juba vanast ajast komme, et 
jõule võib pidada kolmekuningapäe- 
vani ja isegi pisut kauem. Nii toimus- 
ki Pärnu koguduses jõululõpupidu 
laupäeval, 4. jaanuaril. See andis ala- 
nud aastale ilusa alguse. 
Pidu algas ühiste lauludega, mida ju- 
hatas Meeli, ning kui me tavaliselt ole- 
me harjunud, et kirikupillid on orel, 
klaver ja kitarr, siis sedakorda said 
lapsed laulda Mihkli akordioni saatel. 
Imestusega kuulasime, kuidas väike 
pill võib teha heli, mis kostab hästi. 
Korraks oli isegi tunne, nagu oleks 
mänginud orel. 

Peo keskmes oli Karl Saamuel 
Hollmani kirjutatud näidend perest, 
kus onu oli leiutanud ajamasina ja viis 
ajarändurid otse sündmuste keskmes- 
se kõige tähtsamal õhtul Maa ajaloos, 
kui maailma sündis Jumala Poeg Jee- 
sus. Selgeks sai ka põhjus, miks 
Päästja sündima pidi — et meie võiksi- 

tuli kirikusse esimest korda. 
Kuna kutsutud olid ka lapse- 
vanemad ja väiksemad õed- 
vennad, võõrustasime ka 5-6 lapseva- 
nemat. Mitmed lapsevanemad tulid 
korraks läbi, et vaadata kirikut. 
Mängisime, meisterdasime vahvaid 
pärlitest sisalikke, kaunistasime pipar- 
kooke, vaatasime pühapäevakooli vi- 
deotundi, sõime jäätist ja tegime kirikus 
ekskursiooni koos kommide aardejahi- 
ga. Lapsed jäid rahule ja soovisid kuna- 
gi veel kirikusse tulla. Jumala abiga 1oo- 
dame taolist üritust korrata soojal keva- 
del, kui saab ka kirikuaias mängida. 
Meie lapsed olid väga tublid. Iga- 
ühel oli väike ülesanne, mida täideti 
ustavalt. Lapsed pidid tegema etteval- 
mistusi, kaunistama kirikut, kirjutama 


me saada puhta südame ja Jumala 
abiga oma elu õnnelikult elada. See 
on võimalik siis, kui kuulame, mida 
Jumal meile õpetab, ja teeme selle jär- 
gi. Aitäh tublidele näitlejatele, kes nu- 
kud elama panid ja neile oma hääle 
andsid: Matri Joosua, Karl Saamuel, 
Egle, Ardi, Anu. Aitäh ka Ailile, kes 
aitas vahvad dekoratsioonid üles sea- 
da. 

Piiblis räägitakse kolmest targast, 
kes Jeesuslapsele kingitusi tõid. Kin- 
gituse said ka meie pühapäevakooli- 
lapsed. Sel aastal oli kingikotis mida- 
gi, millest on kasu kohe kogu eluks - 
lisaks pühapäevakooli pastakale ja 
meisterdusraamatule sai iga laps oma 
isikliku piiblilugude raamatu. Ja nagu 
selgus järgmisel päeval kirikus, oli 
laste huvi raamatu vastu suur. Üks 
laps ütles, et järgmiseks hommikuks 
oli tal juba veerand läbi loetud. Loode- 
tavasti mitte une arvelt. 

Oleme tänulikud Jumalale, et on lap- 
si, kes tulevad ja lasevad Jumala hea sõ- 
numi oma südamesse. Oleme tänuli- 


rinnasilte, juhatama külalisi õigesse 
ruumi, viima läbi mänge ja peo käigus 
hoolitsema oma külaliste eest. Usume, 

et see oli neile hea teenimiskogemus. 
Tartu koguduse pühapäevakooli 
teiseks suuremaks jõuluürituseks oli 
advendilaada korraldamine meie Etioo- 
pia lapse Yiftu toetuseks. Lapsed meis- 
terdasid jõulukaarte ja ehteid, kogudu- 
seliikmed tõid müügiks käsitöid, hoidi- 
seid ja maiustusi. Advendilaat läks 
samuti korda, kuna kogusime Yiftu 
heaks üle 200 euro ning suudame teda 
toetada ka tuleval aastal. Kõige selle 

eest oleme Taevaisale väga tänulikud. 
JANA TAMM 


kud, et meil on vahvad õpetajad ja abi- 


lised, kes selle kõik ette valmistavad ja 
läbi viivad. Oleme tänulikud kõigile, 
kes meid palves kannavad. Oleme tänu- 
likud Jumalale, kes tegutseb meie elus. 

KÜLLI KUUSEMAA 


Fotod: KÜLLI KUUSEMAA 


Oli aeg, kus ingleid ei eksisteerinud ning olid üksnes 
Isa, Poeg ja Püha Vaim. Jumal lõi inglid kui käskjalad 
ja kaastöölised, kelle põhiline ülesanne on maailmas 


täide viia Tema korraldusi. 


nglid on loodud olendid 

nagu inimenegi. Piibel hoiatab 

ingleid kummardamast (Rm 

1:24-25), seega ei tohi inglite 

poole ka palves pöörduda. Se- 
da tehes astuksime üle esimesest kä- 
sust, mille järgi väärib kummarda- 
mist üksnes Jumal (KI 1:16). 

Jumal on pannud inimese valitse- 
jaks kogu Maa peal oleva loodu üle. 
Ta on inglitest alam, aga ülestõusmi- 
ses saab ta inglitest kõrgemaks. 
Inglid ei ole Jumala pärijad, usklikud 
on Jeesuse Kristuse kaaspärijad 
(Rm 8:17). 

Inglite kirjeldus 

Inglid on mittemateriaalsed, sure- 
matud, teenijad vaimud (Hb 1:14), 
kes saavad korraga viibida vaid ühes 
kohas. Nad mõtlevad ja suudavad 
rääkida, neil on tundemeel, tahe ning 
emotsioonid. Nad on sugupoolteta 
(Mt 22:30), loomupäraselt puudub 
neil lihalik keha, aga nad võivad selle 
vajadusel võtta. Piiblist ei nähtu, et 
inglid vananeksid või haigestuksid. 
Näib, et ingleil on võime muuta väli- 
must ja liikuda hetkega taevaaust 
maa peale. Pühad inglid on patuta ja 
suhtlevad Jumala endaga. 


Inglite organisatsiooniline 
korraldus 


Inglite arv on püsiv ja inglite riik 
sama tohutu olemusega nagu kogu 
Jumala looming. Neid nimetatakse 
Piiblis 300 korral. Piibel räägib ka 
20 000 inglist, kes liiguvad tähtede 
vahel. 


1. Peaingel Miikael — taeva esime- 
ne prints. 

2. Käskjalg Gabriel ('sangar, või- 
mas olend”), kelle läbi teeb Jumal tea- 
tavaks oma tõotusi. Piiblis nimetatak- 
se teda neljal korral ja ta toob alati 
häid sõnumeid. 

3. Seeravid ja keerubid. Kuue 
tiivaga ja kirjeldamatult ilusate 
seeravite teenimisamet on Jumala 
ülistamine. Jumal võib kasutada 
neid ka oma sulaste puhastamiseks 
(Js 6:1—6). Võimsad keerubid peavad 
silmas Jumala au (Hs 10). Keerubid 
pandi valvama ka teed elupuu juur- 
de, kaks kullast keerubit seaduselae- 
kal moodustasid armutrooni. Seera- 
vid asuvad Jumala trooni kohal, kee- 
rubid trooni kõrval. 

Langenud inglid 

Enne langemist oli üks peaingli- 
test ka valguseingel Lucifer, kes ühel 
päeval hakkas Jumalale vastu. Tema 
languse põhjustasid uhkus ja ahnus 
(Js 14:13—15). Kolmandik ingleid 
langes, arvuliselt võis langenud ing- 
lite hulk ulatuda sadadesse tuhande- 
tesse. 

Meid ümbritsevas maailmas on 
valdav langenud inglite kultus: dee- 
monite ja surma kultus riietel, muusi- 
kas, raamatutes jne, okultism, nõidu- 
sega seotud raamatud, ligi neljandik 
popmuusikast mainib hingevaenlast 
või on pühendatud talle, paljud filmid 
ja seriaalid keerlevad kurjuse, sadis- 
mi, mõrvade, deemonite, negatiivsete 
jõudude ja hirmulugude ümber. Näili- 
selt süütud ajaviited nagu ennustami- 
ne, igasugune vaimude väljakutsumi- 
ne, sensitiivide poole pöördumine ja 
astroloogia on asjad, millest peaks 
hoiduma nii laps kui ka täiskasvanu. 
Sellega tegelemine võib viia inimese 
kas osaliselt või täielikult saatana või 
deemonite meelevalda. 


ooeeneneeee NÕUANDENURK. HINNE 


Kes on inglid? id 


Kaitse 


Jumal on kõikvõimas, ta on varus- 
tanud usklikke nii pealetungi- kui ka 
kaitserelvadega. 

1. Meile on antud Jumala Püha 
Vaim, kes meid juhib ning meile väe 
ja jõu annab. 

2. Ligi 300 Piibli kirjakohta räägi- 
vad, et Jumala käsutuses on loenda- 
matud hulgad ingleid, kellele Ta on 
teinud ülesandeks aidata oma lapsi 
võitluses kurjuse vastu. 


Inglite isiklik teenimisamet 


Inglid teenivad meid isiklikult. Pal- 
jud Piibli kirjakohad räägivad, et ole- 
me inglite individuaalse hoole objek- 
tiks (Ps 91:11-12). Jumal on andnud 
inglitele käsu teenida neid, kelle Kris- 
tuse vere vägi on lunastanud 
(Hb 1:14). Inglid jälgivad su elusünd- 
musi, kaitstes Jumala huve ja töötades 
alati selleks, et sinu elus teostuks Jee- 
suse läbi Jumala tahe (1Kr 4:9). Mõ- 
ned on arvamusel, et igal usklikul on 
oma kaitseingel (Mt 18:10). Jumal 
teeb inglitele ka ülesandeks juhtida 
iga usklik taevasse ning korraldada 
usklikule kuninglik vastuvõtt, kui ta 
asub Jumala igavesse lähedusse (Lk 
16:22). Arvestagem siis võimsate ingli- 
te ligioluga, kes on mitu korda arvuka- 
mad ja tugevamad kurjuse jõududest. 

Mitte ainult Jumal, vaid ka inglid 
armastavad sind. Nad on mures su 
pärast ning ootavad, et sa meelt pa- 
randaksid ja otsiksid päästmist Kris- 
tuse juurest, enne kui on hilja. Ot- 
sustades järgida Jeesust, võtame 
vastu Jumala inglite teenimise, hoo- 
litsuse ning valve. 


Billy Grahami raamatu “Inglid” põhjal 
koostanud EGLE HOLLMAN 

* NUPUTAMIST 


Kes kuulas Jeesust üle? 

Mis pidi olema käes mehel, kellelt jüngrid paasasöömaaja toimumiskoha kohta pidid küsima? 
Mis seadusorgani ette viisid ülempreestrid, vanematekogu ja kirjatundjad Jeesuse? 

Jünger, kes Jeesuse suudlusega reetis. 

Jeesuse surres tuli pimedus üle kogu maa keskpäevast kuni kella ... 

Kuhu maeti Jeesus? 

Kes pidid Jeesuse sõnul hakkama kisendama, kui Jeesus rahva vaigistaks? 

Linn, kuhu Jeesus kuninglikult sõitis. 

Kellele ilmus Jeesus Emmause teel? 

. Milleks muutus Jeesuse higi palvetades?(Lk 22:44) 

. Kelle palus rahvas Pilaatusel vabaks lasta Jeesuse asemel? 

- Jünger, kes enne kukelaulu Jeesust kolm korda salgas. 

. Kus Jeesus paasapühadel ööbis? (Lk 21:38) 

. Kes sai kohtuprotsessi ajal Jeesust nähes väga rõõmsaks ja lootis mõnda imetähte näha? 

- Nimetus, mille Jeesus andis templile, kui nägi, et kaubitsejate kõrval polnud võimalik palvetadagi. 

NB!!! 
Saada lahendus (koos oma kontaktandmetega) toimetusele: koduteel(ometodistikirik.ee või Tal- 
linn 10152, Narva mnt 51. Lahendajate vahel loosime välja lasteraamatu! 

